《寿乔枢密》
宋代·陈起

明明我周王，四国文德抚。
昭假天所监，时生仲山甫。
训仪系力式，刚柔不茹吐。
一片翼翼心，冰霜映西府。
凉秋九月朔，玉箫紫鸾舞。
惟昴昔孕萧，眉寿今颂鲁。
千载庆风云，色丝期衮补。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。